eksellense
Store norske leksikon,Ordforklaringer,Fremmedord og lånord,Fremmedord med latinsk og gresk opphav
Eksellense var i gamle dager en tittel for forskjellige konger og de tyske keiserne, fram til majestet-tittelen kom i bruk. Siden ble eksellense en tittel for stattholdere og høye verdighetsinnehavere, men i nyere tid er tittelen trengt tilbake slik at den bare føres av sendemenn, statenes høyeste militære og sivile embetsmenn.
I Danmark brukes eksellense om alle som er i første rangklasse, mens i Sverige kalles nå bare statsministeren, utenriksministeren og riksmarskalken eksellense. I Norge var de to statsministrene eksellenser fram til unionsoppløsningen i 1905.Det finnes ingen offisiell liste over hvem som omfattes av begrepet eksellense i Norge i dag, men det brukes om statsoverhoder, ambassadører, biskoper og ministre. Les mer i Store norske leksikon eksellent